ঝিনাইগাতী প্রতিনিধি : ঝিনাইগাতী উপজেলার তাওয়াকুচা সীমান্ত গারো পাহাড়ে গতকাল ২২ ডিসেম্বর মঙ্গলবার ভোররাতে এক হাতি সাবকের মৃত্যু হয়েছে। স্থানীয় বাসিন্দারা জানায়, বন্যহাতির দল তাওয়াকুচা সীমান্তে মল্লিকের মৎস্য প্রজেক্টের কাছ দিয়ে যাবার সময় পুকুরের পানিতে পড়ে সাবকটির মৃত্যু ঘটে। এ রিপোর্ট লেখা পর্যন্ত মৃত হাতি সাবকটিকে মা হাতিসহ বন্যহাতির দল পাহাড়া ঘেরাও করে রাখে। শেরপুরের সহকারী বন সংরক্ষক রেজাউল করিম ঘটনার সত্যতা নিশ্চিত করেছেন।